Nicușor Dan spune că organizarea procesului electoral este inadmisibilă: Trebuie înlăturată orice suspiciune
Primarul general al Capitalei, Nicușor Dan, care a câștigat un nou mandat în urma alegerilor de duminică, afirmă, miercuri seară, că organizarea alegerilor a fost „inadmisibilă”, acuzând Autoritatea Electorală Permanentă că nu s-a preocupat să adapteze procesul electoral la exemplele de bună practică din alte țări. Primarul general cere verificarea atentă a tuturor proceselor verbale, în contextul situațiilor complicate de la sectoarele 1 și 2.